ai4bharat/Pralekha huggingface dataset:
रेल मंत्रालय
भारतीय रेलवे 12.05.2020 से शुरू की गई विशेष ट्रेनों की विभिन्न श्रेणियों के लिए सीमित रूप में प्रतीक्षा सूची टिकट जारी करेगा
इन विशेष ट्रेनों में आरएसी की सुविधा नहीं होगी
यह बदलाव दिनांक 22 मई, 2020 से शुरू होने वाली ट्रेनों के लिए लागू किया जाएगा यानी जिनके लिए बुकिंग 15 मई, 2020 से शुरू होगी
भारतीय रेलवे द्वारा यह निर्णय लिया गया है कि 12.05.2020 से शुरू की गई विशेष ट्रेनों में आरएसी  की कोई व्यवस्था नहीं होगी। इसके अलावा, यह भी निर्णय लिया गया है कि प्रतीक्षा सूची टिकट निम्नलिखित अधिकतम सीमाओं के साथ जारी किए जाएंगे:
|
|
श्रेणी
|
|
प्रतीक्षा सूची की अधिकतम सीमा
|
|
फर्स्ट एसी
|
|
20
|
|
एक्ज़ीक्यूटिव श्रेणी
|
|
20
|
|
सेकेंड एसी
|
|
50
|
|
थर्ड एसी
|
|
100
|
|
एसी चेयर कार
|
|
100

|
|
स्लीपर
|
|
200

भारतीय रेलवे ने 12.05.2020 से शुरू की गई विशेष ट्रेनों के संबंध में कुछ अन्य निर्णय भी लिए हैं, जो निम्नानुसार हैं:
- प्रतीक्षा सूची से संबंधित अन्य नियम लागू होंगे।
- कोई भी तत्काल/प्रीमियम तत्काल कोटा उपलब्ध नहीं होगा।
- दिव्यांगजनों, वरिष्ठ नागरिकों, महिलाओं के लिए आरक्षण को मौजूदा निर्देशों के अनुसार लागू किया जाएगा।
- शुल्क वापसी नियम यानी ट्रेन खुलने के 24 घंटे पहले 50% शुल्क वापसी और ट्रेन खुलने के 24 घंटे के अंदर शून्य शुल्क वापसी को रद्द कर दिया जाएगा और मौजूदा शुल्क वापसी नियमों को रेलवे रद्दीकरण और वापसी नियम, 2015 के अनुरूप लागू किया जाएगा।
- उपरोक्त परिवर्तनों 22 मई, 2020 से शुरू होने वाली ट्रेनों के लिए लागू किया जाएगा यानी जिसकी बुकिंग 15 मई, 2020 से शुरू होगी।
रक्षा मंत्रालय
राष्ट्रपति ने फ्लाइट लेफ्टिनेंट प्रीजी राजू फ्लाइंग  को वायु सेना पदक  प्रदान किए
फ्लाइट लेफ्टिनेंट प्रीजी राजू फ्लाइंग  08 अक्टूबर 2018 से एवरो स्क्वाड्रन के फ्रंटलाइन पर तैनात हैं। उनके पास कैट/आईआर 'सी व्हाइट' और 330 घंटे की दुर्घटना/ घटना मुक्त उड़ान का अनुभव है।
31 मार्च 2020 को कप्तान के रूप में आगरा से ग्वालियर के नियमित परिवहन विमान भरने का निर्देश मिला। आगरा से टेक-ऑफ करने के तुरंत बाद, यात्री केबिन में ग्राउंड क्रू ने कैप्टन को चेतावनी दी कि स्टारबोर्ड इंजन में आग लग गई है।
फ्लाइट लेफ्टिनेंट प्रीजी राजू ने गंभीर आपातकालीन स्थिति में अपने को संतुलित रहते हुए आपातिक स्थिति की सही पहचान की और सह-पायलट की मदद से कॉकपिट में आग के संकेत नहीं होने के बावजूद शुरुआती कार्रवाई शुरू कर दी। इंजन को बंद कर देने और सभी उपलब्ध अग्निशामकों का चालू कर देने के बावजूद आग जारी रहा। आसामान में तेजी से बिगड़ती स्थिति के बीच उन्होंने असाधारण साहस और स्थितिजन्य जागरूकता का परिचय देते हुए क्रॉस रनवे पर उतरने का फैसला किया। यह निर्णय एक इंजन में आग लगने के बावजूद हवा में समय को कम करने में महत्वपूर्ण साबित हुआ। अपने सीमित अनुभव के बावजूद, उन्होंने स्थिति की कमान संभाली, उत्कृष्ट क्रू रिसोर्स मैनेजमेंट को प्रदर्शित किया और अपने सह-पायलट को दूसरी अग्निशामक को चालू करने का निर्देश दिया, जबकि उन्होंने विमान को सही तरीके से चलाना जारी रखा।
एक अलग रनवे पर उतरने का फैसला करने के बाद, उन्होंने एकल इंजन लैंडिंग को लैंडिंग के दौरान चालक दल के समन्वय और स्थानिक अनुकूलन को प्रदर्शित किया। उन्होंने विमान को रनवे पर रोक दिया और तुरंत निकलने का आदेश दिया। साथ ही अग्निशमन में सहायता की क्योंकि इंजन में अभी भी आग लगा था।
फ्लाइट लेफ्टिनेंट प्रीजी राजू ने अपने ऊपर मृत्यु के डर को हावी नहीं होने दिया। उन्होंने आगे बढ़कर नेतृत्व किया और अपने अपेक्षाकृत कम सेवा वरिष्ठता और उड़ान के अनुभव के बावजूद विमान और उनके साथ वालों के जीवन को बचाने के लिए असाधारण साहस का प्रदर्शन किया। उनके द्वारा किया गया यह काम भारतीय वायु सेना के प्रतिष्ठापित बहादुरी और व्यावसायिकता के उच्चतम मानकों में है।
संकट के समय असाधारण साहस के कार्य के लिए, फ्लाइट लेफ्टिनेंट प्रीजी राजू को वायु सेना पदक  से सम्मानित किया गया है।
प्रधानमंत्री कार्यालय
प्रधानमंत्री ने चेन्नई बंदरगाह के फ्लोट-ऑन-फ्लोट-ऑफ ऑपरेशन की प्रशंसा की
प्रधानमंत्री श्री नरेन्द्र मोदी ने चेन्नई बंदरगाह के फ्लोट-ऑन-फ्लोट-ऑफ ऑपरेशन की प्रशंसा की है। यह एक रिकॉर्ड भी है और इसे एक उपलब्धि के रूप में देखा जा रहा है कि कैसे एक जहाज को बड़े जहाज के माध्यम से दूसरे देश पहुँचाया गया है।
केंद्रीय राज्य मंत्री श्री शांतनु ठाकुर के एक ट्वीट का जवाब देते हुए प्रधानमंत्री ने अपने ट्वीट में कहा:
"हमारे बंदरगाहों और पोत परिवहन क्षेत्र के लिए अच्छी खबर है।"
जल शक्ति मंत्रालय
राजस्थान के किसानों का प्रतिनिधिमंडल नहरों में कम जल प्रवाह के मुद्दे पर जल शक्ति मंत्री से मिला
श्री गजेन्द्र सिंह शेखावत ने इस मुद्दे के समाधान के लिए भाखड़ा ब्यास प्रबंधन बोर्ड की तुरंत बैठक बुलाने का निर्देश दिया
गंगानगर के लोकसभा सांसद श्री निहाल चंद चौहान के नेतृत्व में राजस्थान के किसानों और जनप्रतिनिधियों के एक प्रतिनिधिमंडल ने भारतीय किसान संघ और भारतीय किसान मजदूर संघ का प्रतिनिधित्व करते हुए आज यहां केंद्रीय जल मंत्री श्री गजेंद्र सिंह शेखावत से मुलाकात की। इस अवसर पर केंद्रीय संसदीय मामले मंत्री और भारी उद्योग और सार्वजनिक उपक्रम राज्य मंत्री श्री अर्जुन राम मेघवाल भी उपस्थित थे। प्रतिनिधिमंडल ने राजस्थान और गंगा नहरों में पानी की कम आपूर्ति के कारण किसानों की दुर्दशा को रेखांकित किया।
भाखड़ा ब्यास प्रबंधन बोर्ड  के अध्यक्ष श्री देवेंद्र कुमार शर्मा ने कहा कि हर साल 22 मई को गर्मियों के शीर्ष महीनों के दौरान भी जल प्रवाह निर्धारित 1,301 क्यूसेक स्तर पर बनाए रखा गया है। प्रतिनिधिमंडल ने इंगित किया कि बीबीएमबी ने आश्वासन दिया है कि अधिक जलापूर्ति की मांग पूरी की जाएगी, लेकिन राज्य सरकार ने ऐसा कोई प्रस्ताव नहीं रखा है।
श्री शेखावत ने राजस्थान के मुख्य सचिव से फोन पर बात की और निराशा जताई कि राज्य के मुख्य अभियंता  आज की बैठक में शामिल नहीं हुए। मंत्री ने कहा कि बढ़ रहा जल संकट किसानों के विरोध को गति दे सकता है क्योंकि कम पानी की आपूर्ति उनकी खड़ी फसलों को जोखिम में डाल रही है। उन्होंने बीबीएमबी अध्यक्ष को तत्काल 17 दिसंबर को बोर्ड की बैठक बुलाने और जल वितरण मुद्दे को हल करने का निर्देश दिया। यद्यापि, श्री शेखावत ने यह भी बताया कि केंद्र सरकार ने पिछले तीन वर्षों के दौरान अधिकतम जलापूर्ति उपलब्ध कराई है।
इस प्रतिनिधिमंडल में विधायक श्री बिहारी लाल बिश्नोई , श्री बलबीर लूथरा  और श्रीमती शिमला बावरी  शामिल थे। जल संसाधन, नदी विकास और गंगा कायाकल्प विभाग के सचिव श्री यू.पी. सिंह और केंद्रीय जल आयोग के अध्यक्ष श्री राजेंद्र कुमार जैन भी आज की बैठक में शामिल हुए।
पंजाब, हरियाणा और राजस्थान के भागीदार राज्यों के बीच सतलुज जल का वितरण भाखड़ा नंगल समझौते 1959 के अनुसार किया जाता है। भागीदार राज्यों की समग्र हिस्सेदारी निम्नानुसार है और साझेदार राज्यों की संतुष्टि के अनुसार पानी वितरित किया जा रहा है:
पंजाब - 57.88%, हरियाणा - 32.31% और राजस्थान - 9.81%।
अधिशेष रवि-ब्यास जल का वितरण 31 दिसंबर, 1981 को पंजाब, हरियाणा और राजस्थान के मुख्यमंत्रियों के बीच हुए समझौते के अनुसार किया जाता है।
इस समझौते के अनुसार विभिन्न राज्यों को अधिशेष रवि-ब्यास जल का आवंटन निम्नानुसार है:
पंजाब 4.22 एमएएफ
हरियाणा 3.50 एमएएफ
राजस्थान 8.60 एमएएफ
दिल्ली जल आपूर्ति 0.20 एमएएफ 
जम्मू और कश्मीर 0.65 एमएएफ 
कुल 17.17 एमएएफ
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 193.83 करोड़ से अधिक टीके लगाए जा चुके हैं
12-14 आयु वर्ग में 3.42 करोड़ से अधिक खुराकें लगाई गई
भारत में कोरोना के सक्रिय मामले 21,177 हैं
पिछले 24 घंटों में 4,041 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.73 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 193.83 करोड़  से अधिक हो गया। इस उपलब्धि को 2,46,63,629 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.42 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,07,176
|
|
दूसरी खुराक
|
|
1,00,42,015
|
|
प्रीकॉशन खुराक
|
|
52,68,465
|
|
अग्रिम पंक्ति के कर्मी
|
|
पहली खुराक
|
|
1,84,19,549
|
|
दूसरी खुराक
|
|
1,75,87,615
|
||
|
प्रीकॉशन खुराक
|
|
88,41,461
|
|
12-14 वर्ष आयु वर्ग
|
|
पहली खुराक
|
|
3,42,27,853
|
|
दूसरी खुराक
|
|
1,71,57,137
|
|
15-18 वर्ष आयु वर्ग
|
|
पहली खुराक
|
|
5,95,51,915
|
|
दूसरी खुराक
|
|
4,60,19,813
|
|
18-44 वर्ष आयु वर्ग
|
|
पहली खुराक
|
|
55,72,61,695
|
|
दूसरी खुराक
|
|
49,10,62,169
|
|
प्रीकॉशन खुराक
|
|
9,75,368
|
|
45-59 वर्ष आयु वर्ग
|
|
पहली खुराक
|
|
20,32,70,633
|
|
दूसरी खुराक
|
|
19,10,81,619
|
|
प्रीकॉशन खुराक
|
|
14,71,297
|
|
60 वर्ष से अधिक आयु वर्ग
|
|
पहली खुराक
|
|
12,71,05,294
|
|
दूसरी खुराक
|
|
11,91,93,349
|
|
प्रीकॉशन खुराक
|
|
1,94,27,942
|
|
प्रीकॉशन खुराक
|
||
|
3,59,84,533
|
|
कुल
|
|
|
|
1,93,83,72,365
भारत में सक्रिय मामले आज 21,177 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.74 प्रतिशत है। पिछले 24 घंटों में 2,363 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,22,757 हो गई है।
बीते 24 घंटे में कोरोना के 4,041 नए मामले सामने आएं।
पिछले 24 घंटों में कुल 4,25,379 जांच की गई हैं। भारत ने अब तक कुल 85.17 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.73 प्रतिशत है और दैनिक रूप से पुष्टि वाले मामलों की दर 0.95 प्रतिशत है।
ग्रामीण विकास मंत्रालय
लोगों को जल्द ही उनकी भाषा में भूमि अभिलेख मिलेंगे: श्री गिरिराज सिंह
केंद्रीय मंत्री श्री गिरिराज सिंह ने बजट में घोषित भूमि शासन सुधारों पर ई-पुस्तक का विमोचन किया
एनजीडीआरएस सॉफ्टवेयर के प्रयोग से राज्य सरकारों को भू-राजस्व में उल्लेखनीय वृद्धि हुई: श्री गिरिराज सिंह
केंद्रीय ग्रामीण विकास और पंचायती राज मंत्री श्री गिरिराज सिंह ने घोषणा की कि जल्द ही देश के लोग अपनी भूमि का रिकॉर्ड अपनी भाषा में प्राप्त कर सकेंगे। उन्होंने कहा कि भूमि संसाधन विभाग, ग्रामीण विकास मंत्रालय, अप्रैल 2022 से बहुभाषी सॉफ्टवेयर शुरू करने की योजना बना रहा है। उसके बाद, भूमि रिकॉर्ड 22 भाषाओं में उपलब्ध होगा। मंत्री बजट में घोषित भूमि शासन सुधारों पर एक ई-पुस्तक का विमोचन करने के बाद बोल रहे थे, जिसका शीर्षक था "Empowering Citizens- Powering India" "।
स्वदेशी रूप से विकसित एनजीडीआरएस  सॉफ्टवेयर पर बोलते हुए, श्री गिरिराज सिंह ने कहा कि एनजीडीआरएस सॉफ्टवेयर लगभग 4 करोड़ में तैयार किया गया है, लेकिन इस सॉफ्टवेयर के उपयोग के परिणामस्वरूप राज्य सरकारों को भू-राजस्व में उल्लेखनीय वृद्धि हुई है। मंत्री ने कहा कि एनजीडीआरएस 13 राज्यों में लागू किया जा रहा है, जिससे 22 करोड़ लोगों को लाभ होगा। अब तक इस प्रणाली के माध्यम से 30.9 लाख दस्तावेज पंजीकृत किये जा चूके हैं, जिनसे 16 हजार करोड़ से अधिक का राजस्व प्राप्त हुआ है।
मंत्री ने कहा कि देश में यूएलपीआईएन  लागू होने के बाद गरीबों के अधिकार कोई नहीं छीन सकता। ULPIN को PAN, आधार, भूमि अभिलेख, न्यायालय और बैंकिंग प्रणाली से जोड़ने से भूमि मामलों में भ्रष्टाचार और धोखाधड़ी से छुटकारा मिलेगा। अब तक, यूएलपीआईएन को 14 राज्यों में शुरू किया गया है। मंत्री ने राज्य सरकारों से लोगों के बीच भूमि सुधारों के बारे में जागरूकता फैलाने का भी अनुरोध किया।
ई-बुक की सामग्री विशिष्ट भूमि पार्सल पहचान संख्या , राष्ट्रीय सामान्य दस्तावेज़ पंजीकरण प्रणाली  और भूमि अभिलेखों में भाषाई बाधा को तोड़ने के लिए-बहुभाषी भूमि रिकॉर्ड से संबंधित है। भूमि संसाधन विभाग द्वारा डिजिटल प्रौद्योगिकी को अपनाने के बाद भूमि अभिलेख सूचना और प्रबंधन में ठोस पारदर्शिता आई है। धोखाधड़ी और बेनामी संपत्ति लेनदेन को रोकने के लिए प्रत्येक भूमि पार्सल को एक विशिष्ट भूमि पहचान संख्या  प्रदान की जा रही है। भूमि अभिलेखों का डिजिटलीकरण, प्रधान मंत्री आत्मनिर्भर भारत की दृष्टि के अनुसार भारत के नागरिकों और भारत को सशक्त बनाएगा। इसके अलावा, अद्यतन भूमि रिकॉर्ड, मुआवजे के भुगतान के समय को कम करेगा और भूमि अधिग्रहण के लिए पुनर्वास और पुनर्वास लाभ प्रदान करेगा। बहुभाषी भूमि रिकॉर्ड संभावित व्यक्तियों को उनकी क्षेत्रीय और मातृ भाषाओं में जानकारी की सुविधा प्रदान करेगा।
केन्द्रीय इस्पात एवं ग्रामीण विकास राज्य मंत्री श्री फग्गन सिंह कुलस्ते, ग्रामीण विकास राज्य मंत्री साध्वी निरंजन ज्योति, पंचायती राज राज्य मंत्री श्री कपिल मोरेश्वर पाटिल, भूमि संसाधन विभाग के सचिव श्री अजय तिर्की एवं, ग्रामीण विकास विभाग के सचिव श्री नागेन्द्र नाथ सिन्हा तथा भूमि संसाधन विभाग के संयुक्त सचिव श्री सोनमोनी बोरा, इस अवसर पर उपस्थित थे।
विधि एवं न्याय मंत्रालय
प्रेस विज्ञप्ति
राष्ट्रपति ने भारतीय संविधान के अनुच्छेद 224 के खंड  द्वारा प्रदत्त शक्ति का प्रयोग करते हुए, अधिसूचना संख्या के-13024/0512018- यू एस. आई और के-13024/04/2018- यू एस. आई दिनांक 11 अगस्त, 2021 के द्वारा श्री विजू अब्राहम और मोहम्मद नियास चोववक्करन पुथियापुरयिल को केरल उच्च न्यायालय के अतिरिक्त न्यायाधीश के रूप में नियुक्त किया है और यह नियुक्ति उनके संबंधित कार्यालयों का कार्यभार ग्रहण करने की तारीख से दो वर्ष की अवधि के लिए प्रभावी होगी।
प्रधानमंत्री कार्यालय
प्रधानमंत्री ने लोकसभा अध्यक्ष के रूप में श्री ओम बिरला के चुने जाने का स्वागत किया
(प्रधानमंत्री श्री नरेन्द्र मोदी ने सदन की उच्चतम परंपराओं के अनुसार, सत्रहवीं लोकसभा के अध्यक्ष के रूप में श्री ओम बिरला के सर्वसम्मति से चुने जाने का स्वागत किया।
श्री ओम बिरला को बधाई देते हुए प्रधानमंत्री ने आज लोकसभा में अपने संबोधन के दौरान कहा कि सदन के अध्यक्ष के रूप में इतना विशिष्ट व्यक्तित्व का होना सभी सदस्यों के लिए गर्व का क्षण है।
उन्होंने कहा कि श्री ओम बिरला वर्षों से सार्वजनिक जीवन में रहे हैं, एक छात्र नेता के रूप में शुरुआत करते हुए वह निरंतर समाज की सेवा करते रहे हैं। प्रधानमंत्री ने कोटा  के बदलाव और समग्र विकास में श्री ओम बिरला द्वारा निभाई गई भूमिका की सराहना की।
प्रधानमंत्री ने नवनिर्वाचित अध्यक्ष के साथ अपने लंबे जुड़ाव को भी याद किया। उन्होंने श्री ओम बिरला की सेवा के प्रति समर्पण और भूकंप के बाद कच्छ में पुनर्निर्माण के प्रयासों तथा बाढ़ के बाद केदारनाथ के लिए किए गए उनके योगदान को भी रेखांकित किया। उन्होंने कहा कि सत्रहवीं लोकसभा को इसके अध्यक्ष के रूप में एक सहृदय नेता मिल रहा है।
प्रधानमंत्री ने अध्यक्ष को आश्वासन दिया कि वह सदन की कार्यवाही के सफलतापूर्वक संचालन में सदस्यों का पूर्ण सहयोग प्राप्त करेंगे।
प्रधानमंत्री कार्यालय
प्रधानमंत्री ने पृथ्वी दिवस पर धरती मां का आभार व्यक्त करते हुए एक वीडियो साझा किया
प्रधानमंत्री श्री नरेन्द्र मोदी ने कहा है कि पृथ्वी दिवस धरती माता की दया के लिए उन आभार व्यक्त करने और हमारे ग्रह की देखभाल के लिए हमारी प्रतिबद्धता को दोहराने के बारे में है। इस मौके पर प्रधानमंत्री ने एक वीडियो भी साझा किया।
प्रधानमंत्री ने ट्वीट किया,
‘‘ पृथ्वी दिवस धरती माता की दया के लिए उनका आभार व्यक्त करने और हमारे ग्रह की देखभाल के लिए हमारी प्रतिबद्धता को दोहराने के बारे में है।’’
आयुष
एएसयू एंड एच दवाओं के नियामकों और निर्माताओं के लिए प्रशिक्षण सत्र का आयोजन किया गया
आयुर्वेद, सिद्ध, यूनानी और होम्योपैथी  दवाओं के निर्माताओं और नियामकों को उनके कार्य में और अधिक निपुण बनाने के लिए आयुष मंत्रालय ने दो दिवसीय प्रशिक्षण शिविर का आयोजन किया।
मंत्रालय के ड्रग पॉलिसी सेक्शन द्वारा तीन महीने की अवधि में आयोजित किए जाने वाले पांच प्रशिक्षण सत्रों में से यह पहला प्रशिक्षण सत्र है।
उत्तरी क्षेत्र के लिए स्थानीय आयुर्वेद अनुसंधान संस्थान मंडी में आयोजित प्रशिक्षण सत्र में हिमाचल प्रदेश, उत्तराखंड, पंजाब, चंडीगढ़, लद्दाख, जम्मू-कश्मीर और हरियाणा के 40 प्रतिनिधियों ने भाग लिया।
कार्यक्रम में मौजूदा नियमों, जीएमपी , डब्ल्यूएचओ-जीएमपी, डीटीएल, एएसयू एंड एच दवाओं के परीक्षण, उद्योग व राज्य औषधि नियंत्रण ढांचे को और अधिक प्रभावी बनाने के लिए योजनाओं पर चर्चा की गई। यह एक द्विपक्षीय संवाद कार्यक्रम है, जिसमें केंद्र, राज्य एवं हितधारक मिलकर काम कर रहे हैं, ताकि आयुष दवाइयों को और अधिक बढ़ावा व निर्माताओं को प्रोत्साहन मिल सके।
आयुष मंत्रालय के अधिकारियों के अनुसार इस प्रशिक्षण सत्र का उद्देश्य एएसयू एंड एच दवा नियामकों और एएसयू एंड एच दवा उद्योग कर्मियों को एक मंच पर लाकर नियमों की जानकारी देना है। विभिन्न आयुष दवा नियामक, उद्योगकर्मी और अन्य हितधारक अपने प्रतिनिधियों ने इस प्रशिक्षण सत्र के लिए नामित किया है।
केंद्रीय आयुर्वेदीय विज्ञान अनुसंधान परिषद  एवं विभिन्न राष्ट्रीय संस्थानों के सहयोग से आयुष मंत्रालय के ड्रग पॉलिसी सेक्शन द्वारा प्रशिक्षण सत्रों का आयोजन किया जा रहा है।
आवास एवं शहरी कार्य मंत्रालय
ठाणे के युवा कचरा मुक्त शहर बनाने में अग्रणी रहे
22,000 से अधिक छात्रों ने पर्यावरण-अनुकूल सामग्रियों का उपयोग करके गणपति की मूर्तियां बनाने की प्रतियोगिता में सक्रिय रूप से भाग लिया
स्थायित्व पर जागरूकता फैलाएं
स्वच्छता का मौसम कभी ख़त्म नहीं होता क्योंकि स्वच्छ भारत मिशन के तहत कचरा मुक्त शहरों का सपना सफाई में किसी रूकावट का जोखिम नहीं उठा सकता। शहरी स्वच्छता के लिए जुनून चिरस्थायी है और इसलिए स्वच्छता पखवाड़ा की शुरुआत के साथ यह देश के कोने-कोने में फैल गया है। स्वच्छता के लिए जन आंदोलन जारी है। जब देश के स्वच्छता अभियान का नेतृत्व करने की बात आती है तो इसमें महाराष्ट्र प्रमुख राज्यों में से एक है। गणेश उत्सव महाराष्ट्र के प्रमुख त्योहारों में से एक है। हालांकि, अतीत में, गणेश मूर्ति विसर्जन और इसे यथासंभव पर्यावरण-अनुकूल बनाने पर चिंता की आवाज़ें उठाई गई हैं। इसलिए, छोटे बच्चों ने इसे पर्यावरण-अनुकूल बनाने के लिए आगे कदम बढ़ाया है।
स्वच्छता पखवाड़ा-स्वच्छता ही सेवा 2023 के तहत, ठाणे शहर के 493 स्कूलों के बीच पर्यावरण के अनुकूल गणपति मूर्ति निर्माण और अपशिष्ट से सर्वश्रेष्ठ के लिए प्रतियोगिता आयोजित की गई थी। इसमें कुल 22,177 छात्रों ने सक्रिय रूप से भाग लिया और पर्यावरण-अनुकूल सामग्रियों का उपयोग करके गणपति की मूर्तियां बनाईं और इस तरह समाज में स्थायित्व को लेकर जागरूकता फैलाई। छात्रों ने इस प्रतियोगिता का भरपूर आनंद उठाया। इसके अलावा, नगर निगम ने भारतीय स्वच्छता लीग 2.0 के तहत मैंग्रोव स्वच्छता गतिविधि का आयोजन किया, जहां 2,200 से अधिक लोग एक साथ आए और मैंग्रोव की रक्षा करने और अपने आसपास को साफ रखने की शपथ ली। अधिकारियों के साथ स्थानीय सफाई मित्रों ने मैंग्रोव स्वच्छता अभियान में भाग लिया।
ठाणे में अन्य स्वच्छता गतिविधियों में व्यापक सार्वजनिक भागीदारी देखी गई। शहर के स्वच्छता कार्यकर्ताओं ने अधिकारियों के साथ मिलकर ठाणे रेलवे स्टेशन पर बड़े पैमाने पर रेड स्पॉट सफाई अभियान चलाया, जिसका उद्देश्य लोगों को खुले में न थूकने और सार्वजनिक संपत्ति को खराब न करने के लिए जागरूक करना था। इस पहल में ठाणे के 1,000 से अधिक लोगों ने भाग लिया। ठाणे नगर निगम ने भी पारसिक हिल स्वच्छता अभियान का आयोजन किया। इसमें 2,000 से अधिक नागरिक, स्कूली बच्चे, लड़कियां और लड़के, पुरुष और महिलाएं शामिल हुए। यह स्वच्छता अभियान काफी सफल रहा। इसने पारसिक पहाड़ी को सुंदर बना दिया और सफाई को लेकर स्थानीय समुदाय के बीच जागरूकता पैदा की। भारतीय स्वच्छता लीग की पूर्व संध्या पर, ठाणे शहर में एक नवीन अवधारणा "एक मिनट ठाणे साथी" की शुरुआत की गई। दादोजी कोंडदेव स्टेडियम में 25,000 स्कूली छात्रों सहित भारी भीड़ जमा हुई और उन्होंने ठाणे को स्वच्छ बनाने के लिए प्रतिदिन एक मिनट समर्पित करने की शपथ ली।
यह जन आंदोलन शहरी स्वच्छता का चेहरा बदल रहा है और स्वच्छता की भावना को प्रेरित कर रहा है। स्वच्छता के जन आंदोलन में लिंग, समुदाय, धर्म, संस्कृति और जीवन के अलग-अलग क्षेत्रों के लोग शामिल हो रहे हैं और इसे एक भव्य त्योहार की तरह मना रहे हैं।
नीति आयोग
अटल इनोवेशन मिशन , नीति आयोग ने भारतीय अंतरिक्ष अनुसंधान संगठन  और नवर्स एडुटेक के सहयोग से 11 अगस्त को देश भर के सभी स्कूली छात्रों के लिए नेशनल स्पेस इनोवेशन चैलेंज 2023  का सफलतापूर्वक आयोजन किया
एनएसआईसी 2023 एक राष्ट्रीय स्तर का अभियान है जिसे भारत की उभरती अंतरिक्ष अर्थव्यवस्था और अंतरिक्ष इच्छुक लोगों की अगली पीढ़ी के लिए भविष्य के अंतरिक्ष कार्यबल को समझने और योगदान देने के लिए डिज़ाइन किया गया है। यह एक राष्ट्रीय मंच है जिसके माध्यम से उद्योग जगत के लोग प्रेरित होते हैं, खोज के अवसरों का लाभ उठाते हैं और दुनिया के सामने अपने नवाचारों को प्रदर्शित करते हैं।
देश भर के स्कूली छात्रों के बीच नवाचार और जिज्ञासा को बढ़ावा देने के उद्देश्य से, अटल इनोवेशन मिशन ने गर्व से राष्ट्रीय अंतरिक्ष नवाचार चुनौती  की घोषणा की है, जो देश भर के सभी स्कूली छात्रों के लिए खुला है। यह कक्षा 5 से 12 तक के छात्रों के लिए एक खुला मंच प्रदान करता है जहाँ ये छात्र अपने नवाचार का प्रदर्शन कर सकते हैं और आधुनिक अंतरिक्ष प्रौद्योगिकी समस्याओं का समाधान कर सकते हैं। यह प्लेटफॉर्म 11 अगस्त से 20 सितंबर 2023 तक खुला है।
एटीएल और गैर-एटीएल स्कूलों के छात्र इस प्रौद्योगिकी मंच पर खुद को पंजीकृत कर सकते हैं, जिसे नवर्स एडुटेक द्वारा कार्यान्वित किया जा रहा है। पंजीकरण https://navarsedutech.com/nsic/ पर किया जा सकता है। प्रत्येक छात्र को अपनी रुचि और समझ के आधार पर एक समस्या का चयन करना होगा जो विषयों में से किसी एक चुनौती के अंतर्गत आती है।
एनएसआईसी जूनियर साइंटिस्ट  और सीनियर साइंटिस्ट  के लिए उद्योग सलाहकार वीडियो, संसाधनों और चुनौतियों से एकीकृत सामग्री प्रदान करता है जिसका उपयोग छात्र विभिन्न विषयों के समाधान पर विचार करने और एक लघु शोध रिपोर्ट प्रस्तुत करने के लिए कर सकते हैं जैसे स्पेस जंक कलेक्शन रोबोट, पुन: उपयोगी रॉकेट डिज़ाइन, सैटेलाइट डिज़ाइन, मंगल ग्रह और अन्य ग्रहों के लिए भारतीय अंतरिक्ष यान डिज़ाइन और भी बहुत कुछ।
एआईएम मिशन के निदेशक डॉ. चिंतन वैष्णव ने आधिकारिक लॉन्च के दौरान बोलते हुए कहा कि “इस चुनौती का उद्देश्य युवा स्कूली छात्रों के बीच अंतरिक्ष क्षेत्र में जल्दी से भाग लेने के लिए जागरूकता और अवसर पैदा करने के लिए नवाचार को सक्षम करना है, वे अंतरिक्ष क्षेत्र के बारे में सीखते हैं और रोमांचक परियोजनाओं और नवाचारों को भी प्रदर्शित करते हैं, जो वास्तव में इस क्षेत्र के लिए महत्वपूर्ण हैं।"
क्षमता निर्माण और सार्वजनिक आउटरीच  के निदेशक एन सुधीर कुमार ने छात्रों के लिए इस तरह की चुनौती के लॉन्च पर अत्यधिक खुशी व्यक्त की। उन्होंने कहा, “हमें इस चुनौती को शुरू करने के लिए एआईएम के साथ सहयोग करने पर गर्व है, जहां छात्र रचनात्मक स्वतंत्रता के साथ अंतरिक्ष के बारे में और पता लगा सकते हैं। हम इसे एक वार्षिक चुनौती बनाने की उम्मीद करते हैं''।
उन्होंने आगे उल्लेख किया कि एनएसआईसी 2023 पूरे भारत के स्कूली छात्रों के लिए एक अनूठी चुनौती है जो इसरो द्वारा चंद्रयान III के सफल प्रक्षेपण से राष्ट्रव्यापी उत्साह के अनुरूप है।
इसमें स्कूली शिक्षकों, एटीएल प्रभारियों और सलाहकारों को सक्रिय भागीदारी के लिए प्रोत्साहित किया जा रहा है।
प्रधानमंत्री कार्यालय
नवनिर्मित संसद भवन प्रत्येक भारतीय को गौरवान्वित करेगा : प्रधानमंत्री
नागरिकों से कहा कि वे संसद भवन की झलकियों के वीडियो पर अपने स्वर में अपनी भावनाओं को अभिव्यक्त करें
प्रधानमंत्री श्री नरेन्द्र मोदी ने नए संसद भवन की झलकियां साझा की हैं। श्री मोदी ने लोगों से आग्रह किया कि वे इस वीडियो पर अपनी प्रतिक्रिया अपने स्वर में व्यक्त करे।
एक ट्वीट में प्रधानमंत्री ने कहा :
‘’नया संसद भवन प्रत्येक भारतीय को गौरवान्वित करेगा। यह वीडियो इस प्रतिष्ठित भवन की एक झलक प्रदान करता है। मेरा विशेष अनुरोध है - इस वीडियो को अपनी आवाज में साझा करें, जिसमें आपके विचार झलकें। आपकी कुछ प्रतिक्रियाओं को मैं री-ट्वीट करूंगा। #MyParliamentMyPride का उपयोग करना ना भूलें’’।
रक्षा मंत्रालय
थल सेना प्रमुख जनरल मनोज पांडे नेपाल की यात्रा पर रवाना
थल सेना प्रमुख जनरल मनोज पांडे दिनांक 05 से 08 सितंबर 2022 तक नेपाल की यात्रा पर जाने वाले हैं। सेना प्रमुख के रूप में यह उनकी पहली नेपाल यात्रा है। अपनी यात्रा के दौरान सेना प्रमुख नेपाल के माननीय राष्ट्रपति, नेपाल के माननीय प्रधानमंत्री और नेपाली सेना के थल सेना प्रमुख से मुलाकात करेंगे, इसके अलावा देश के वरिष्ठ सैन्य और नागरिक नेतृत्व के साथ बैठक कर भारत-नेपाल रक्षा संबंधों को बढ़ाने के रास्तों पर चर्चा करेंगे।
दोनों सेनाओं के बीच मित्रता की परंपरा को जारी रखते हुए भारतीय सेना प्रमुख को नेपाल के माननीय राष्ट्रपति के आधिकारिक निवास शीतल निवास में दिनांक 05 सितंबर 2022 को एक समारोह में नेपाल की सेना के जनरल के मानद पद से सम्मानित किया जाएगा । सेना प्रमुख का नेपाल सेना मुख्यालय का दौरा करने का कार्यक्रम है जहां वह वीरगति को प्राप्त हुए सैनिकों को श्रद्धांजलि देंगे और नेपाली सेना के वरिष्ठ नेतृत्व के साथ बातचीत करेंगे । अपने दौरे के दौरान सेना प्रमुख नेपाल आर्मी कमांड एंड स्टाफ कॉलेज शिवपुरी के छात्र अधिकारियों और शिक्षकों के साथ भी बातचीत करेंगे। सेना प्रमुख दिनांक 06 सितंबर 2022 को नेपाल के माननीय प्रधानमंत्री से भी मुलाकात करेंगे।
भारत-नेपाल संबंध ऐतिहासिक एवं बहुआयामी हैं तथा आपसी सम्मान और विश्वास के अलावा साझा सांस्कृतिक और सभ्यतागत संबंधों द्वारा पोषित हैं। भारत अपनी 'नेबरहुड फर्स्ट' और 'एक्ट ईस्ट' पॉलिसी के अनुसार नेपाल के साथ अपने संबंधों को सर्वोच्च प्राथमिकता देता है। यह यात्रा मौजूदा द्विपक्षीय रक्षा संबंधों की समीक्षा करने और आपसी हित के क्षेत्रों में सहयोग को मजबूत करने का अवसर प्रदान करेगी ।
प्रधानमंत्री कार्यालय
प्रधानमंत्री ने कनाडा के प्रधानमंत्री जस्टिन ट्रूडो को चुनाव जीतने पर बधाई दी
प्रधानमंत्री श्री नरेन्द्र मोदी ने आज कनाडा में चुनाव जीतने पर जस्टिन ट्रूडो को बधाई दी।
अपने संदेश में प्रधानमंत्री ने कहा, “जस्टिन ट्रूडो को बधाई! भारत और कनाडा लोकतंत्र के साझा मूल्यों और प्रतिबद्धता के साथ-साथ बहुलता के साझा मूल्यों से जुड़ें हैं। द्विपक्षीय सम्बन्धों को और अधिक मजबूत करने की दिशा में एक साथ मिलकर काम करने की आशा करता हूं।”